Studieprogramrådet for lektorutdanning i realfag (LUR)

|  |  |
| --- | --- |
| Til stede: | John Tyssedal, Rudolf Schmid, Marte Jakobsen, Ferdinand Tomek Marnburg, Chris Helen Solvoll (referent) |
| Forfall: | Roger Midtstraum, Sølvi Sønvisen, Øyvind Mikkelsen, Karina Mathisen, Jon Andreas Støvneng, Arne Kristian Amdal, Christina Jenkins Slutås, Charlotte Gaertner, Richard Strimbech, Ingeborg Sletta, Peder Brenne, Henrik Stamnes Dahl, Monica Divitini,  |
| Kopi til: | Fak.direktør Geir Ivar Soleng, Studieavdelingen, FUL- v/Christina Jenkins Slutås, NV-fakultetet, instituttene ved NV og IE |
| Gjelder: | Møte i Programrådet for LUR |
| Møtetid: | Fredag 06.10.2017 12.15-14.00 | Møtested: | Møterom G144, Elektrobygget |
| Signatur: |   |

**Sak 13/2017:** Godkjenning av referat fra møtet 30.05.2017 og saksliste. Punktet utsatt til neste møte.

**Sak 14/2017:** Realstart. Utsatt til neste møte.

**Sak 15/2017:** Rapport fra møtet om skikkethet. Utsettes til neste møte.

**Sak 16/2017:** Statistikk (opptak)

Rammen for LUR 2017 er 70 studieplasser. Det var 145 førsteprioritetssøkere, en økning på 24% siden 2016. 85 studenter takket ja, av dem er det 77 studenter i kullet nå. De fordeler seg på studieretningene slik:

**Fordeling på studieretninger:**

|  |  |
| --- | --- |
| Matematikk – biologi | 18 |
| Matematikk – kjemi | 13 |
| Matematikk – fysikk | 28 |
| Matematikk - informatikk | 9 |
| Kjemi – biologi | 9 |
| Til sammen | 77 |

Poenggrensene i 2017: Førstegangsvitnemål kvote: 50,3 og ordinær kvote: 53.0. Dette er den høyeste poenggrensen vi har hatt på LUR.

**Sak 17/2017:** Fritak fra EiT:

Vi må søke nytt fritak for EiT. Problemet er at vi ikke har plass til emnet på grunn av rammeplanen som sier at det skal være 160 sp i fag 1. Allerede brytes dette for to av studieretningene. Eneste mulighet til å ta inn EiT er at vi tar ut IT grunnkurs.

Studentenes mening: Det viktige man lærer i IT grunnkurs er nok et høyere nivås programmering. I noen av fagene brukes python mye (fysikk er et eksempel), noen fag bruker andre programmeringsspråk (som R i biologi). I sum oppfattes IT grunnkurs som et emne som gir nyttig kunnskap for det videre arbeidet i fagene.

Forskning og utviklingsprosjektet i pedagogikken er mye av det samme som man lærer i EiT. Stort prosjekt med mye samarbeid, og refleksjon i forhold til det. Emnet er bygd opp på samme måte som EiT med prosessrapport og prosjektrapport. Kan FoU-prosjektet i PPU erstatte EiT?

John snakker med prodekan og dekan, og venter på et svar fra Ela Sjølie på ILU angående FoU-prosjektet i PPU.

**Sak 18/2017:** Innspill fra HTV.

Muntlig eksamen Ped II er satt til uka 11. - 15. desember. Mange studenter har allerede flere eksamener denne uka. Det hadde vært mye frustrasjon blant andreklassingene siden det ikke er mulig å få svar på hvilken dato man blir satt opp før trekkfristen. Ansvarlig for emnet er Monika Merket. Hadde vært fint om man kunne ønske seg en dag ut i fra de andre eksamener man skal ha, slik at det ikke kommer på samme dag som de andre man har. John tar kontakt for å få en bekreftelse på at instituttet tar hensyn til studentenes andre eksamener, slik at kollisjon unngås.

**Sak 19/2017:** Innspill til studieplanen. Utsettes til neste møte

Eventuelt